258 



fol, 59 r° b. 



Aussi seroit ce villennie. 

 Se n'est point par enchanterie 

 7400 Que je l'ay faict, je te dy bien : 

 Je l'ay faict comme crestien, 

 Et non mye comme enchanteur. 



Decius. 

 Haro! de grant despit je meur 

 De ce que tu dys devant moy. 



7405 Mettez le moy tost en conroy, 

 Et puis l'habit des crestiens 

 Luy ostez, ne luy laissez riens 

 Qu'il ne soit despouillé tout nu, 

 Et soit a cordes bien tenu 



7410 Et lié contre celle estache, 



Et luy rompez et corps et face 

 De pierres, je le vous commande. 



Bruslecosté. 

 Faict sera a vostre commande. 

 Or ça! faulx prevost Ypolite, 

 7415 De ma main vous n'estes pas quite. 

 Tire de la, Malengrongné. 



Malengeongné. 

 Regarde, j'ay bien besongné: 

 Il est des ja en son pourpoint. 

 Avant! avant! Soit mys en point; 

 7420 Qu'i soit mis nu comme le doy. 



FlERAMORT. 



Du faict, atendez vous a moy. 

 Avant! or besongnons tous quatre; 

 Lyon lay, et pensons de batre 

 De pierres chascun de sa part. 

 Adone le lient a Vestache et puis ruent 

 des pierres contre luy. 



Maulevault. 

 7425 A part! de par le dyable, a part! 

 Il se fault de luy despescher. 

 Or tost! tost! il fault commencer: 

 Il aura ce coup sur la joue. 

 Il rue. 



Bruslecosté. 



C'est tresbien rué, je m'en loue ; 

 7430 Par ma loy, tu n'as pas failly. 



Guette toy, Je l'ay assailly. 



Avant! galans, or du ruer! 



Frapons, pensons de le tuer: 



Il convient son orgueil abatre. 

 7435 Avant! ruons sur luy tous quatre, 



Ne nous faignons point de ruer. 



FlERAMORT. 



Pensons trestous de le tuer. 

 Or tiens! faulx prevost Ypolite; 

 De ton faict auras le mérite, 

 7440 Et si sera ains que je fine. 



Je croy que vela ung beau signe; 

 Pas ne te cherra pour escourre. 



Malengrongné. 

 Viengne son Dieu pour le rescourre, 

 Ou certes je le tiens pour mort. 

 7445 Garde toy de la, Fieramort, 

 Que ceste pierre ne te blesse. 

 Sur son corps feray telle bresche 

 Qu'il mourra tout incontinent. 



Ypolite. 

 Payen de fol contenu ement, 

 7450 Decius, faulx chien mescreu, 

 Me cuides avoir mis tout nu, 



7451 Tu me. 



